projecte-aina/catalan_government_crawling huggingface dataset:
Quan decideixis de comprar un habitatge, has d'haver avaluat les teves possibilitats de satisfer les despeses d'adquisició i els tràmits per a formalitzar-la.
Els experts recomanen que, per començar, tinguis prou estalvis per a cobrir el 20% del preu de l'habitatge i un 10% més per a pagar les despeses addicionals inicials.
Abans de signar el contracte o precontracte de compravenda, has de demanar al venedor una còpia de l'escriptura que l'acredita com a propietari del pis.
També pots anar al Registre de la Propietat per comprovar-ho.
Assegura't que l'habitatge està lliure de càrregues, que no té cap hipoteca pendent.
Si n'hi ha, el propietari és el responsable de liquidar-les.
Comprova, també, que no es trobi afectat per cap pla urbanístic.
Per a pagar l'import de l'habitatge hauràs de negociar un préstec amb una entitat financera.
Un banc o una caixa d'estalvis et deixarà els diners que has de menester per pagar el pis i tu els hi aniràs tornant en quotes mensuals, amb un tipus d'interès prefixat fix, variable o mixt, durant tant temps com sigui necessari, que pot arribar a 25 anys, 30 o fins i tot 40.
Com més afinis la recerca, més ràpidament trobaràs un pis adequat a les teves necessitats.
Tingues en compte que, a banda de la grandària de l'habitatge, hi ha elements que en poden fer variar substancialment el preu:
El món dels anuncis de pisos pot semblar relativament fantasiós i crear expectatives desmesurades si no entens prou l'argot immobiliari.
T'estalviaràs temps i visites si saps què vas a veure.
Compartir pis amb companys o bé llogar una habitació són de les formes més assequibles de viure pel teu compte quan ja hagis decidit emancipar-te.
Abans de decidir-se per un lloguer parcial o un sotsarrendament cal que els qui comparteixin pis aclareixin ben bé quin espai de l'habitatge és destinat a l'ús particular de cadascú, quins són els espais comuns, amb quines condicions els utilitzaran i com es repartiran les despeses.
Sovint, els pactes per a compartir pis s'estableixen de paraula, però cal anar-hi amb compte perquè, en cas de conflicte, si no hi ha res escrit es pot crear una situació d'indefensió.
Aquesta web del Consell Comarcal del Barcelonès posa en contacte joves que volen llogar una habitació amb propietaris que volen llogar parcialment el seu habitatge, o bé joves que tenen llogat un pis i volen sotsarrendar una habitació a un altre jove.
Si cerques un pis de lloguer, tens entre 18 i 35 anys i uns ingressos mínims demostrables, et convé adreçar-te a una Borsa Habitatge.
Les borses d'habitatge faciliten el contacte entre propietaris i futurs llogaters.
Són serveis gratuïts, prestats per organismes públics.
T'ofereixen preus avantatjosos, assessorament jurídic i orientació, i també t'ajuden a l'hora de preparar i de signar el contracte d'arrendament.
Les Borses d'Habitatge t'informen de tots els detalls per poder accedir als pisos de la Xarxa de Mediació i dels avantatges que ofereixen, tant per als joves que cerquen un pis com per a propietaris que vulguin participar en l'oferta d'aquest servei.
A Catalunya hi ha Borses Habitatge repartides per diferents punts del territori.
A través d'aquest directori pots localitzar la teva oficina més propera.
A continuació t'indiquem les línies d'ajut que existeixen actualment per a nous sol·licitants.
Comprova'n els requisits, els terminis i la documentació a aportar.
El període de presentació de sol·licituds s'inicia el 25 de gener de 2019 i finalitza:
L'import màxim de la prestació pot ser de 200 € al mes (2.400 € anuals)
I l'import mínim pot ser de 20 € al mes (240 € anuals)
Només en el supòsit que no hi hagi Borsa o Oficina que col·labori amb l'Agència de l'Habitatge en el municipi o comarca on estigui situat l'habitatge, les sol·licituds es podran presentar a les dependències de l'Agència de l'Habitatge de Catalunya.
Són ajudes socials per possibilitar la permanència a l'habitatge, i prevenir l'exclusió social que en pot suposar la pèrdua.
Persones amb deutes en relació amb el seu habitatge habitual i permanent (compra o lloguer) o que hagin perdut l'habitatge.
Aquesta prestació es pot sol·licitar durant tot l'any.
Import màxim de 3.000 € anuals o 12 mensualitats.
Prestació complementària: 12 mensualitats, renovable fins a 24, del 60% del lloguer anual, màxim 2.400 € (només en tenen dret els beneficiaris de la prestació de deute de lloguer que compleixen determinats requisits).
Prestació per atendre situacions de pèrdua de l'habitatge: 12 mensualitats del 60% del lloguer anual renovable fins a 24 i un màxim de 3.600 €, més una prestació complementària per despeses de fiança, amb un màxim de 750 €.
Deduccions pel pagament del lloguer
Les deduccions per lloguer d'habitatge a Catalunya estan subjectes a la deducció del 10% fins a un màxim de 300 € anuals, sempre que es compleixin una sèrie de requisits.
Pots consultar-los al web de l'Agència Tributària.
Són ajuts per facilitar l'accés i la permanència en un habitatge a sectors de població en risc d'exclusió social.
Persones que siguin titulars d'un contracte de lloguer que constitueixi el seu domicili habitual i permanent al territori de Catalunya i compleixin els requisits de la convocatòria.
L'import de la subvenció serà del 20% de l'import de la renda de lloguer anual quan l'esforç per pagar el lloguer sigui igual o inferior al 30% dels seus ingressos.
Del 30% de l'import de la renda de lloguer anual quan l'esforç per pagar el lloguer sigui superior al 30% i inferior al 40% dels ingressos.
Del 40% de l'import del lloguer anual quan l'esforç per pagar el lloguer sigui igual o superior al 40% dels ingressos.
Ajut anual màxim de 2.400 € anuals.
L'import de l'ajut no pot superar la renda pactada en el contracte d'arrendament, sempre tenint en compte els límits de quantitats màximes mensuals que s'estableixen en la convocatòria, que varien segons la zona de l'habitatge:
Per a famílies nombroses i per a unitats de convivència amb algun membre amb discapacitat i barem favorable, l'import màxim de lloguer mensual és de 900 euros a tot el territori de Catalunya
El termini de presentació s'inicia el 28 de maig de 2020 i finalitza el 3 de juliol ambdós inclosos.
- A través de la pàgina web de tràmits de la Generalitat de Catalunya.
Aquí hi ha idees i consells per a trobar un espai adequat a les teves necessitats i a les teves possibilitats.
T'hi expliquem els trets bàsics del contracte d'arrendament, què és la cèdula d'habitabilitat i quines despeses has de preveure.
T'indiquem les línies d'ajut que existeixen actualment per a nous sol·licitants.
Comprova'n els requisits, els terminis i la documentació a aportar.
Servei públic gratuït que presta suport professional i posa en contacte propietaris i joves que busquen pis a bon preu.
Servei que té per objectiu posar en contacte, en condicions avantatjoses per les dues parts, persones joves que busquen emancipar-se i persones propietàries de pisos que estan interessades en posar-los de lloguer.
En aquest servei s'orienta sobre els diferents aspectes que cal tenir en compte a l'hora de comprar i, sobretot, llogar un pis, com ara:
• Definir la demanda de l'usuari en el mercat immobiliari: entorn, accessos, transport, tipus de construcció, preus...
• Valorar les característiques de l'immoble: equipament, superfície, serveis comunitaris, instal·lacions (gas, aigua, electricitat, calefacció), tancaments, paviments, enrajolat, banys i cuina...
• Conèixer el procediment legal: registre de la propietat, cèdula d'habitabilitat, contracte, escriptura...
• Estudiar les condicions econòmiques: impostos i taxes, costos dels processos, formes de pagament, revisions de renda, desgravacions fiscals...
• Donar a conèixer els recursos existents a nivell nacional i local: ajuts públics, crèdits habitatge, hipoteques, protecció oficial, auto construcció, cooperatives per a joves, etc.
• Amb el servei de la mediació de la borsa es formalitza el contracte d'arrendament en presència de l'Administració i de conformitat amb les seves directrius, els objectius i les seves pautes.
• Mentre dura el contracte de lloguer es disposa d'una assegurança multirisc gratuïta.
• Amb el servei de la mediació de la borsa es formalitza el contracte d'arrendament en presència de l'Administració i de conformitat amb les seves directrius, els seus objectius i les seves pautes.
De vegades quan arribes a un aeroport saps quan entres, però és difícil saber quan sortiràs.
Per cobrir el temps d'espera segurament agafaràs el telèfon mòbil mentre prens un cafè.
Ja saps quina és la contrasenya WIFI d'aquell aeroport?
Quan surts de casa, no sense el teu mòbil o la teva tauleta, potser ets dels que allà on estiguis cerques xarxes WIFI públiques o gratuïtes, per tal d'estalviar megues i diners en el teu compte de dades, sovint molt limitada.
I ja no diguem si et trobes a l'estranger on el roaming et pot deixar trinxat.
Per tant, en els aeroports, tenint en compte que podries passar-te més temps del previst, agrairàs disposar de la clau d'accés WIFI per accedir a Internet.
WiFox és una aplicació col·laborativa que recopila les contrasenyes WIFI dels aeroports d'arreu del món.
És col·laborativa, perquè són els propis usuaris de l'aplicació qui aporten la informació.
Aquest fet garanteix que la informació estigui actualitzada en tot moment.
La informació està publicada tant en format web, com en format d'aplicació.
Per tant, podràs accedir a la informació des d'un ordinador, portàtil, tauleta i telèfon mòbil.
L'aplicació s'autoactualitza en segon pla i possibilita el seu ús offline en el cas que vulguis prescindir de la teva connexió de dades o WIFIS poc segures.
L'aplicació està disponible per a IOS i Android i també es pot descarregar des d'Amazon.
És la feina que pots fer a distància gràcies a les facilitats ofertes per les telecomunicacions i la informàtica.
Hi ha un munt de feines en les quals no és necessària la presència física i, per tant, ofereixen les condicions idònies per a teletreballar.
Només has de tenir un ordinador personal i accés a Internet.
Per bé que molt sovint es fa des de casa, a Catalunya hi ha una xarxa de telecentres que faciliten eines col·lectives per teletreballar, des de les quals també pots treballar sense haver de moure't del teu municipi.
Fes un cop d'ull a aquests enllaços, tant si ja t'has posat a treballar a distància com si t'interessa provar-ho.
Hi ha empreses i sectors que periòdicament cerquen persones per cobrir places durant una temporada, sovint a causa de les vacances de molts dels seus treballadors, o bé arran d'un augment del volum de feina relacionat sovint amb l'augment de turisme.
Aquestes feines sempre són temporals, de jornada completa, parcial o per hores.
Per cercar una feina d'estiu o temporal has de seguir els mateixos passos que si busquessis una feina estable.
A l'estiu, amb la calor, haver de realitzar tasques pesades o treballs a l'exterior a elevades temperatures pot portar el cos humà al límit, i ocasionar accidents de treball.
El Departament de Salut coordina un pla per prevenir els efectes de les onades de calor sobre la salut, perquè les empreses i les persones que fan feines a l'aire liure o en ambients calorosos adoptin una sèrie de mesures de prevenció, i estiguin atentes a possibles símptomes com la fatiga, mal de cap o vertigen, ja que poden ser precursors de problemes com la deshidratació del cos o el cop de calor.
El Servei d'Ocupació de Catalunya (SOC) posa en marxa un servei adreçat a les empreses per tal de que aquestes puguin oferir pràctiques no laborals a persones joves en situació d'atur, registrades a les oficines de Treball, entre 18 i 25 anys i que disposin d'una nivell determinat de formació però sense experiència professional prèvia (o de durada inferior a 3 mesos) associada a aquesta formació.
El Departament d'Ensenyament posa a disposició dels centres ajuts perquè l'alumnat d'ensenyament secundari postobligatori faci les pràctiques en empreses d'altres països.
S'hi inclouen els ajuts obtinguts a través dels subprogrames sectorials Leonardo da Vinci i Erasmus, en el marc del Programa d'aprenentatge permanent (PAP) de la Unió Europea.
Si vols sortir a l'estranger a cercar feina en empreses i institucions europees i aprofitar per aprendre i practicar idiomes aquí trobaràs un munt d'informació que et serà de gran utilitat: Feines i beques en afers europeus, pràctiques a les institucions de la Unió Europea o a les representacions catalanes a Brussel·les...
La Secretaria d'Afers Exteriors i de la Unió Europea de la Generalitat t'ho posa fàcil.
Portal web de feina especialitzat en pràctiques en empresa per a estudiants de formació professional i universitaris.
Aquest institut ofereix formació professional dual amb pràctiques en empreses alemanyes.
Per a fer pràctiques en una empresa, cal tenir un grau universitari, ser tècnic o tècnic superior dels cicles formatius reglats o bé disposar d'una altra titulació reconeguda oficialment com a equivalent.
A més, cal haver acabat els estudis els cinc anys anteriors a la contractació.
A més a mes dels contractes formatius, que regulen una relació laboral per a l'adquisició d'experiència, hi ha els convenis de pràctiques adscrits a un centre d'estudis.
Aquests convenis, acordats entre els centres educatius i les empreses, estableixen les condicions per a les pràctiques professionals d'estudiants, no representen cap relació laboral i per això sovint no inclouen remuneració, o bé una de simbòlica.
Les pràctiques laborals poden ésser un bon complement a la teva formació i facilitar-te un primer contacte amb l'àmbit en què t'interessi treballar.
A més a més, una vegada acabades, hi ha qui aconsegueix la primera feina remunerada al mateix lloc on ha fet les pràctiques.
Les pràctiques laborals sovint són criticades i denunciades com a formes d'explotació laboral encoberta o foment de la feina precària.
Certament, en molts casos als estudiants o treballadors en pràctiques els demanen una experiència prèvia o una dedicació excessives, o bé els assignen tasques i responsabilitats desmesurades, en vist la remuneració, que és molt baixa o nul·la.
A vegades, les pràctiques també són criticades perquè no aporten ni gaire experiència ni gaire coneixement a qui les desenvolupa.
Per evitar tot això es van establir els contractes laborals de pràctiques i de formació, on s'estipulen els drets i els deures tant dels treballadors com de les empreses que els contracten.
A diferència de la formació professional tradicional, el nou model de formació professional dual permet als alumnes compatibilitzar la formació als centres educatius amb la formació en entorns laborals reals, mitjançant un contracte o una beca.
� Incompliments en matèria de jornada, infraccions de la normativa sobre prevenció de riscos laborals, vulneracions dels drets dels/de les representants de les persones treballadores, frau en la contractació temporal o discriminacions per raó de sexe són només algunes de les irregularitats més freqüents que existeixen avui dia en el món laboral.
Informar d'aquestes i altres irregularitats que una persona pot patir en el seu centre de treball constitueix un exercici legítim del dret que té com a treballadora.
Si bé la primera recomanació és adreçar-se a la representació legal dels treballadors o als delegats sindicals (en cas que existeixin), una altra via de comunicació (compatible amb l'anterior) és la denúncia davant la Inspecció de Treball, com a garantia per investigar els fets, mirar de trobar-hi una solució i valorar l'existència d'una possible responsabilitat empresarial.
La Inspecció de Treball de Catalunya (ITC)
La inspecció de treball de Catalunya és un servei públic a l'abast de tothom que té com a objectiu poder garantir l'exercici dels drets sociolaborals.
La ITC vigila i exigeix el compliment de les normes de l'ordre social, tant les normes legals com les de rang reglamentari, així com el contingut dels convenis col·lectius.
Entre aquestes normes, tenen especial afectació les que fan referència al dret a la no-discriminació, a la igualtat entre homes i dones, i a la integració de les persones amb discapacitat en l'àmbit laboral.
Per tant, la ITC és un instrument per a la igualtat entre dones i homes; contra la discriminació i l'assetjament laboral per orientació sexual, identitat o expressió de gènere, i per a la integració laboral de les persones amb discapacitat.
La mediació, alternativa a la via judicial
La ITC també constitueix una eina per resoldre conflictes.
Davant d'un conflicte laboral la Inspecció de Treball de Catalunya s'ofereix com a institució mediadora entre las persones treballadores i les empreses.
La mediació inspectora és una mecanisme extrajudicial per resoldre conflictes que ofereix a les parts un temps i un espai per dialogar, per aconseguir aproximar posicions i poder arribar a un acord, sempre a petició de les dues parts.
La participació en la mediació és totalment voluntària.
En alguns casos és un procés més adient i convenient que el procés judicial.
� Les prestacions socials de la Seguretat Social són un conjunt de mesures que es posen en funcionament per preveure, reparar o superar determinades situacions d'infortuni o estats de necessitat concrets que solen originar una pèrdua d'ingressos o un excés de despeses en les persones que els pateixen.
En la seva majoria són econòmiques.
Les més rellevants per a les persones treballadores són les següents:
L'assistència sanitària de la Seguretat Social està integrada pel conjunt de prestacions mèdiques i farmacèutiques destinades a conservar o restablir la salut dels i les beneficiàries.
Si per motius de salut no pots treballar, has de sol·licitar la baixa mèdica.
D'aquesta situació se'n deriva el dret a percebre una suma de diners.
Cal tenir en compte que molts convenis col·lectius milloren les prestacions per incapacitat per treballar (IT).
Per tant, en el cas de trobar-te en aquesta situació sempre hauràs de consultar el teu conveni.
Es poden acollir a la protecció per atur aquelles persones que, podent i volent treballar, perdin la seva feina de forma temporal o definitiva, o vegin reduïda la seva jornada de treball.
Maternitat, paternitat i riscos durant l'embaràs
Si ets dona, t'interessa consultar les pàgines web de l'Institut Català de les Dones o del Instituto de la mujer y para la igualdad de Oportunidades.
Cal tenir en compte que moltes convenis col·lectius milloren la protecció per maternitat i paternitat...per tant, en el cas de trobar-te en aquesta situació sempre hauràs de consultar el teu conveni.
Segons dades de l'Agència Europea de Seguretat i Salut en el Treball, els joves d'entre 18 i 24 anys tenen un nivell de sinistralitat un 50% superior a la resta de treballadors de qualsevol altre grup d'edat.
Cada any, a Europa, milers de joves pateixen lesions o malalties originades a la feina.
Un accident de treball o una malaltia professional com a resultats de l'activitat laboral poden tenir conseqüències per a la resta de la teva vida, quan en la major part dels casos es podrien evitar.
No arrisquis la vida o la salut a la feina quan ho pots evitar tenint la informació adequada.
És important promoure el treball sostenible i l'envelliment saludable des de l'inici de la vida laboral.
Quan comences en una nova feina és molt possible que no tinguis experiència i, de vegades, fruit de la teva joventut, no tinguis prou maduresa física i psicològica.
Si ets jove, aquests són els factors que et poden posar en perill:
Si tens dubtes sobre la seguretat de qualsevol aspecte de la teva feina tens dret a exposar-los al teu superior.
En última instància, tens dret a negar-te a fer una feina que no sigui segura.
Al mateix temps, també és la teva responsabilitat:
Aquests consells t'ajudaran a evitar problemes de seguretat a la feina, no te la juguis!
Per evitar accidents o lesions has de tenir especial cura en les situacions següents:
Els menors de 18 anys requereixen proteccions especials i NO poden realitzar feines que:
Amb l'excepció dels menors que hagin superat l'edat d'escolarització obligatòria, sigui necessari per la seva formació professional, tingui una supervisió adequada i el seu empresari li pugui garantir una protecció adequada.
Existeixen restriccions en l'horari de treball dels menors de 18 anys.
Tenen dret a períodes de descans més amplis que a altres treballadors, i, normalment, no se'ls hi permet els torns de treball nocturns.
Els principals riscos als quals t'exposes com a jove a la teva feina són el soroll, les vibracions, la calor, els fred i les substàncies perilloses.
Quins riscos afecten més segons el tipus de feina?
Segons les Estadístiques Europees d'Accidents de Treball, l'índex d'incidència d' accidents de treball no mortals és un 40% superior entre les persones de 18 a 24 anys.
Els homes joves apareixen especialment com un grup de risc des del punt de vista de la seguretat.
Els treballadors joves mostren una menor taxa global d' accidents mortals.
Tot i això, la construcció és el sector amb major nombre de víctimes mortals joves.
També hi ha una alta incidència d'accidents mortals en l'agricultura, el transport i les comunicacions i la indústria.
Segons les Estadístiques Europees de Malalties Professionals les cinc primeres malalties professionals que afecten els joves són les reaccions al·lèrgiques, les irritacions de la pell, les malalties pulmonars, les malalties infeccioses i els trastorns múscul-esquelètics.
Autoocupació Fundació privada per a la promoció de l'autoocupació de Catalunya
Xarxa Emprèn, suport a la creació d'empreses
ACC1Ó Centre d'Innovació i Desenvolupament Empresarial de la Generalitat de Catalunya
Departament d'Empresa i Ocupació de la Generalitat de Catalunya
COOPCAT Confederació de cooperatives
Barcelonactiva Empresa municipal de promoció econòmica
CIRCE Guia per a la creació d'una societat per mitjans telemàtics
Portal Pyme Direcció General de la política de la PYME
Reempresa, iniciativa per promoure i recolzar els processos de reempresa
Ajuts econòmics Ajuts de la Generalitat de Catalunya per a emprenedors, joves i autònoms
Bancat Pàgina de la primera xarxa catalana privada de Business Angels que posa en contacte inversors i emprenedors
Avalis Societat de Garantia Recíproca sobre finançament i avals
FinEmpresa portal de finançament que promou la Generalitat de Catalunya
cecot Patronal innovadora d'àmbit territorial.
Associació empresarial multisectorial
WebCapitalRiesgo Informacions sobre Capital Risc (ventures capital) i Capital Inversió (private equity)
Camerdata Informació sobre empreses espanyoles i cambres de comerç
PYMES on line Informació sobre les Pimes i el seu entorn
Creación de empresas Tot tipus d'informació per a la creació d'una empresa
060.es Trobada virtual entre el ciutadà i l'administració
Ara-Coop Entitat que treballa pel recolzament de cooperatives
ASODAME Associació de Dones Emprenedores
Gencat.cat Web de la Generalitat de Catalunya
Departament de Territori i Sostenibilitat de la Generalitat de Catalunya
Oficina Virtual de Tràmits de la Generalitat de Catalunya
Oficina Espanyola de Patents i Marques (OEPM)
Col·legi de Registradors de la Propietat i Mercantils d'Espanya
Col·legi de Notaris de Catalunya
Consell General del notariat d'Espanya
Fábrica Nacional de Moneda y Timbre (útil per l'obtenció de certificats digitals)
Agència Espanyola de Protecció de Dades
En el marc de la Seguretat Social, hi ha un seguit de països que tenen conveni subscrit i, per tant, amb un tràmit senzill hom pot acollir-se a la sanitat pública d'aquests països en el cas de requerir atenció mèdica en un viatge:
Convenis internacionals de la Seguretat Social
Per aprofundir sobre ambdues modalitats de cobertura, pots consultar informació sobre assegurances de viatge.
Si transcorregut aquest període encara ets en algun país comunitari o en un país amb conveni sanitari amb Espanya, pèrò sense treballar, és convenient que contractis una assegurança privada que et cobreixi en cas de malaltia.